কৃষকরা জানান, হরিধান বীজ রোপনের ২০ থেকে ৩০ দিনের মধ্যে ঢিলারিং অবস্থায় থোড় এবং শীষ বের হয়ে যায়। কিন্তু ভেজাল বীজ দেয়ার কারনে তাদের জমিতে এখনো ধানক্ষেতের কোন অবস্থা দেখা যাচ্ছেনা। এ ঘটনায় ক্ষতিগ্রস্থ কৃষকরা চকরিয়া উপজেলা নির্বাহী কর্মকর্তার কাছে একটি অভিযোগ দায়ের করেছেন। ভেজাল ধান বীজে ক্ষতিগ্রস্থ হয়েছেন কৃষক উপজেলার উত্তর লক্ষ্যারচরের মাঝের পাড়া গ্রামের মোহাম্মদ ইউনুস, মনজুর আলম, ৯ নম্বর ওয়ার্ডের আনোয়ার হোসেন, আমির হোসেন, আবদুল হামিদ, আবদুল মালেক, কাকারা সাকের মোহাম্মদচর এলাকার নাজেম উদ্দিন, ডুলাহাজারা জসিম উদ্দিন ও বাটাখালীর হাবিব উল্লাহ।